作者：姜夔
词牌/韵律：庆宫春・高阳台

paragraphs: 双桨莼波，一蓑松雨，暮愁渐满空阔。
呼我盟鸥，翩翩欲下，背人还过木末。
那回归去，荡云雪、孤舟夜发。
伤心重见，依约眉山，黛痕低压。
采香径里春寒，老子婆娑，自歌谁答。
垂虹西望，飘然引去，此兴平生难遏。
酒醒波远，政凝想、明素袜。
如今安在，唯有阑干，伴人一霎。

标签：宋词三百首